home

=Velkommen til Interreg-projektet "Viden over vandet"=

Denne side kan fungere som **vores fælles opslagstavle.**
Projektdeltagere: Fredrik Hanell, Skolebibliotekscentralen i Häslleholm, Mimmi Lydeén, Skolebibliotekscentralen i Häslleholm, Karsten Nissen Pedersen, Christianshavns Gymnasium, Helle Barrett, Pedagogiska centralen Malmø, Ellen Follin, Pedagogiska centralen Malmø, Cecilia Sjöberg, Skolbibliotekscentralen i Lund, Gunnel Olsson, Folkbiblioteken I Lund, Ole Christensen, Professionshøjskolen UCC København, Olof Sundin, Lunds Universitet, Lise Alsted Hendrichsen, Professionshøjskolen UCC København, Karen-Ditte Nielsen, Professionshøjskolen UCC København, Britta Vejen, Professionshøjskolen UCC København.

NB: Tilføj nyt indhold ved at klikke på EDIT-knappen. Husk at gemme (klik SAVE).

=Sidste nyt!= Skrivestafetten er nu landet hos UCC København. Jeg takker mange gange for jeres bidrag, - det ser meget spændende ud! Jeg samler op på jeres input, tilføjer vore overvejelser og kommer med forslag til den videre proces i starten af uge 49. Mvh Britta

=Skrivestafet:= Skrivestafetten kører på siden "Projektidé". Her lægger man sit bidrag, men man sender også dokumentet på mail til næste skriver i rækken.

Ellen => Cecilia => Mimmi => Karsten => Gunnel => Oluf => Britta
Jeg tænker at alle organisationer derved får lov at komme til tangenterne. Er I enige? Mvh Britta ( 22/9 2010)

Her en kort orientering om mødet i Interreg-sekretariatet 21/9 2010: Ellen Follin, Cecilie Sjöberg og jeg mødtes med Lise Høfding der gav os gode råd til at komme videre med ansøgningen til forprojektet. Vi skal skærpe hvilket tema vi fokuserer på og tydeliggøre den grænseoverskridende dimension. Vi fik gode råd til hvordan vi kan gøre dette, og til projektprocessen i øvrigt mht struktur og organisering.

Vi havde flettet enkelte grænseoverskridende formuleringen ind i det nuværende ansøgningsdokumentet, men det fremstår stadig ikke tydeligt nok hvilke grænseoverskridende behov vores projekt dækker.

Derfor vil vi nu omskrive ansøgningen med fokus på det grænseoverskridende og nedtone det faglige en anelse i en tydelig og afgrænset ansøgning der viser hvor langt vi er nået. Vi anvender en struktur der svarer på følgende spørgsmål: 1. Hvilket problem/behov kan projektet give en fælles løsning på? 2. Hvilke positive effekter kan skabes hvis projektet gennemføres? 3. Hvad skal projektet opnå af resultater for at bidrage til de positive effekter? 4. Hvordan skal vi helt konkret gøre det her, og hvilke ressourcer har vi? 5. Hvordan ved vi om vi når vores projektmål?

Det er vigtigt at vi kan dokumentere at der rent faktisk er behov for et projekt som vores; det kan vi gøre ved at henvise til evalueringer af tidligere projekter, satsninger eller forskning der peger på værdien af det grænseoverskridende arbejde. I forprojektet skal vi ikke nødvendigvis beskrive hovedprojektet, men vi skal have en tydelig idé om hvad vi kunne tænke os. Det skal endvidere afklares hvilke aktiviteter vi tænker os i perioden med forprojektet (fælles seminarer, pilotprojekter på skoler, m.m.) ligesom vi skal have budgettet på plads.

Vi sætter en skrivestafet i gang i starten af næste uge. Ellen starter og sender videre til os andre. Vi har brug for at vide hvem der gerne vil tage over efter Ellen?

=Historik=

Giv jeres bud på den grænseoverskridende dimension i vores projekt her på siden inden den 16/9. Så prøver jeg at skrive det ind i vores ansøgning inden mødet med sekretariatet den 21/9. Se mere her!

Jeg kan i øvrigt meddele at Cecilia og Ellen deltager i mødet med Interreg sammen med mig.
 * -) Britta 150910

Tak for sidst! Jeg tror på at vi får udviklet et spændende projekt der favner den kompleksitet der var i vores diskussioner i går. Vi er mange forskellige professioner, med forskellige interessanter og aftagere. Men basalt set står vi med de samme udfordringer og vilkår omkring læring og viden i en medialiseret kultur.

Nu har jeg oprettet en side (Projektudvikling- profiler) hvor I kan beskrive jeres tilgang til projektet. Det vil jeg bede jer gøre ret hurtigt så vi kan komme videre i processen og holde det indledende møde med Interreg-sekretariatet. Skal vi sige sidste frist onsdag den 1/9?


 * NB! Dokumenter fra oplæg og diskussioner findes under programmet!**

Bedste hilsner Britta

Workshop 25/8, 2010, kl. 10.00 - 15.00 på Professionshøjskolen UCC København.
Program: **10.00 – 10.15**: Velkomst, orientering om programmet og korte præsentationer. **10.15 – 10.30**: Fundraiser i UCC Karen-Ditte Nielsen orienterer om Interreg. **10.30 – 12.00:** Samarbejde i mindre grupper(3X4)) om forventninger til temaerne:   · Det grænseoverskridende blivende resultat    · Det faglige indhold – en fælles problemstilling    **12.00 – 12.45**: Frokost (lunsj). Der serveres sandwich og vand    **12.45 – 12.50:** Gruppefoto.    **12.50 – 13.50:** Fortsat arbejde med forventninger. Begyndende organisering af projektet    **13.50 – 14.00**: PAUSE    **14.00- 14.45**: Beslutningstagning omkring:    · Kommunikation mellem partnerne    · Tidsperspektiv    · Finansiering    **14.45 – 15.00**: Beslutninger opsummeres og godkendes i det fælles forum.


 * Dokumenter fra workshop**